Þann 14. júní eða föstudaginn eftir viku verður snilldarviðburður í Hörpunni en þá mæta hingað heimsmeistarar í breikdansi til að sýna listir sínar við undirleik klassískrar tónlistar . Í Red Bull Flying Bach sannar goðsagnakenndi breikdanshópurinn Flying Steps og óperustjórnandinn Christoph Hagel hversu vel breikdans og barokktónlist þýska tónskáldsins J. S. Bachs eiga saman . Sjáið kröftugan breikdans knúinn áfram af taktföstum píanóhljómum Bachs . Fullkomin blanda andstæðna ! Í Red Bull Flying Bach mætast klassísk tónlist og breikdans í stórkostlegri sýningu sem farið hefur sigurför um heiminn undanfarin tvö ár . Red Bull Flying Bach hefur hrifið gagnrýnendur og áhorfendur fyrir fullum dyrum í glæsilegustu sýningarhöllum heims og munu þeir koma fram í Eldborgarsal Hörpu . Frá því Flying Steps tók til starfa árið 1993 hafa þeir fjórum sinnum orðið heimsmeistarar í breikdansi . Það er ekki að ástæðulausu að ávallt er uppselt á sýningar þeirra og á einni sýningunni seldust allir miðar á innan við 50 mínútum . Nú munu þessir einstöku listamenn loksins heimsækja Ísland og verða í Hörpu þann 14. Júní næstkomandi og þú færð miðana HÉR á MIÐA.IS. Hér má svo sjá brot úr atriðinu en Flying Steps komu fram á Eurovision sem fór fram í Düsseldorf 2011 . Þessi stórbrotna uppfærsla var langþráður draumur meðlima Flying Steps . Red Bull veitti þeim vængi til að láta þetta verða að veruleika og kóróna þar með 10 ára vináttu þeirra og samstarf . „ Í fyrri tilraunum við að tengja saman klassíska tónlist og breikdans var tónlistin eingöngu notuð sem undirspil . Í Red Bull Flying Bach þá erum við ekki aðeins að flytja dansverk heldur einnig að myndgera og endurlífga Vel tempraða hljómborð Bachs “ , segir hinn margverðlaunaði danshöfundur Vartan Bassil og stofnandi Flying Steps . Fyrir okkur er algjör draumur að Red Bull Flying Bach hafi orðið að veruleika . Markmið okkar er að hrífa hvern einasta áhorfanda hvar sem við sýnum listir okkar . Örugglega mjög skemmtileg upplifun fyrir litla töffara af báðum kynjum að fara með mömmu eða pabba um helgina . Skorum á ykkur !